#### KISKŐRÖS VÁROS POLGÁRMESTERE

#### ELŐTERJESZTÉS

(a Képviselő-testület 2023. április 26-i ülésére)

**TÁRGY: CSIPI-UNION 2008. KFT. AJÁNDÉKOZÁSA**

A CSIPI-UNION 2008. Kft. képviseletében Csipak István ügyvezető (a továbbiakban: Ajándékozó) a Bács-Kiskun Vármegyei Kormányhivatal Földhivatali Főosztály Földhivatali Osztály 5. (Kiskőrös) (a továbbiakban: Földhivatali Osztály) előtt az 1752 és az 1782 hrsz-on nyilvántartott földrészletek határrendezése érdekében változási vázrajzot és kérelmet nyújtott be telekalakítási engedélyezési eljárás lefolytatására. A változási vázrajz az előterjesztés mellékletét képezi. A telekalakítási engedély 2022. június 08. napján vált véglegessé.

A telekalakítási eljárás eredményeképpen Ajándékozó 105 m2 területrészt ajándékozás címén – a rendezési tervben foglalt kiszabályozásnak megfelelve - felajánlott Kiskőrös Város Önkormányzata részére, útszélesítés céljára.

Az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet (a továbbiakban: Vagyonrendelet) 18. § (4) bekezdése alapján ingyenes felajánlás révén akkor kerülhet az Önkormányzat tulajdonába ingó vagy ingatlan vagyontárgy, ha az Önkormányzat képes a felajánlott vagyonnal való gazdálkodással járó kötelezettségek teljesítésére.

A Vagyonrendelet 18. § (5) bekezdése szerint az ellenszolgáltatás nélkül kapott vagy felajánlott vagyon elfogadásának feltétele a fentiekben nevesített – (4) bekezdésben meghatározott – kötelezettség teljesítése likviditási problémát ne okozzon, és ne zavarja az önkormányzati feladatok ellátását. Ezen jogszabályi rendelkezésnek – tekintettel arra, hogy önkormányzati út szélesítése céljára hasznosul – az ajándékozás maradéktalanul megfelel.

A Vagyonrendelet 18. § (6) bekezdésében foglaltaknak megfelelve a felajánlás elfogadásáról, illetve a tulajdonjog átruházás szerződésben foglalt feltételeiről a Képviselő-testület dönt.

A fentiekre tekintettel javaslom, hogy a Képviselő-testület a határozat-tervezetben foglaltak szerint hozza meg döntését.

**Kiskőrös, 2023. április 18.**

 **Domonyi László s.k.,**

 **polgármester**

## HATÁROZAT-TERVEZET

A Képviselő-testület

1. köszönettel elfogadja a CSIPI-UNION 2008. Kft., mint a Kiskőrös belterület 1782 hrsz-on nyilvántartott, kivett beépítetlen terület megnevezésű ingatlanok tulajdonosa által Kiskőrös Város Önkormányzata részére, útszélesítés céljára felajánlott 105 m2 térmértékű területet ingyenesen, ajándékozás jogcímén.
2. felhatalmazza a polgármestert a határozat-tervezet mellékletét képező telekalakítással vegyes ajándékozási szerződés, továbbá az azzal összefüggő jognyilatkozatok megtételére és aláírására, valamint a tulajdonjog ingatlan-nyilvántartásba történő bejegyeztetésére.

**Felelős:** polgármester

**Határidő:** azonnal